آوروپا بیرلیگی، دنیزلرده‌کی آتیقلارلا مباریزه اوچون ان سیخ قارشیلاشیلان تک قوللانیملیق پلاستیک محصوللاری ۲۰۲۱.جی ایلده‌ن اعتباراً قاداغان ائد‌جک.
آوروپا بیرلیگی کمیسیونو، دنیزلر و ساحللرین‌ده ان چوخ گؤرونن تک قوللانیملیق پلاستیک توللانتیلارین ایستیفاده‌سینی قاداغان ائتمه‌یه یؤنلمیک دوزنله‌مه حاقین‌دا آوروپا پارلمانی و آوروپا بیرلیگی شوراسی آراسین‌دا سیاسی آنلاشما الده اولوندوغونو آچیقلادی.
بونا گؤره، اویغون آلتئرناتیولرین اولدوغو تک قوللانیملیق پلاستیک محصوللار، ۲۰۲۱.جی ایلده‌ن اعتباراً بازارلاردا قاداغان اولوناجاق.
پلاستیک قولاق پامبیقلاری، چنگل-بیچاق دستلری، بوشقابلار، پیپتلر، ایچه‌جک قاریشدیریجیلار، شار چوبوقلاری و ارزاق قابلاری آوروپا بیرلیگی اؤلکه‌لرین‌ده ایستیفاده اولونمایاجاق.
آوروپا بیرلیگی عضوو اؤلکه‌لر، ۲۰۲۵.جی ایله قدر تک قوللانیملیق پلاستیک شوشه‌لرین یوزده ۲۵ینی، ۲۰۳۰آ قدر ده یوزده ۳۰ونو گئری دؤنوشدورمک مجبوریتین‌ده اولاجاق.
سیگار فیلترلرینی اورتنلر، محصوللارینین آتیق و تمیزلیک خرجلرینی اؤد‌مه‌یه کؤمک ائد‌جک.
آنلاشمانین یاسالاشماسی اوچون آوروپا بیرلیگی شوراسی و آوروپا پارلمانینین رسمی اونایی لازیم‌دیر.
